b'\n_START_ARTICLE_\nTV Moldova Interna\xc8\x9bional\n_START_SECTION_\nMai multe despre TVMi\n_START_PARAGRAPH_\nDin ianuarie 2007, compania public\xc4\x83 \xe2\x80\x9eTeleradio Moldova\xe2\x80\x9d lanseaz\xc4\x83 postul TV Moldova Interna\xc8\x9bional (TVMI). Este o premier\xc4\x83 a audiovizualului \xc3\xaen Republica Moldova, fiind o \xc3\xaencercare de a spune lumii c\xc3\xa2t mai multe despre moldoveni \xc8\x99i Moldova. Unul din principalele obiective este de a oferi moldovenilor din diaspora informa\xc8\x9bii de acas\xc4\x83 oriunde s-ar afla. Un segent important al grilei de emisie \xc3\xael vor constitui buletinele informative zilnice. Astfel cele mai importante evenimente \xc8\x99i fapte vor face nout\xc4\x83\xc8\x9bile TVMI s\xc4\x83 ajung\xc4\x83 la destina\xc8\x9bie. Programul de \xc8\x99tiri: \xe2\x80\x9eMoldova: aici \xc8\x99i acum\xe2\x80\x9d va reflecta via\xc8\x9ba social-politic\xc4\x83, econoic\xc4\x83 \xc8\x99i cultural\xc4\x83 a \xc8\x9b\xc4\x83rii. De asemenea, vor fi monitorizate cursul leului \xc3\xaen compara\xc8\x9bie cu valutele de referin\xc8\x9b\xc4\x83 \xc8\x99i datele meteo. Grila de programe va con\xc8\x9bine \xc8\x99i emisiuni preluate de la Moldova 1_NEWLINE_care au demonstrat viabilitatea \xc3\xaen timp \xc8\x99i succes la public: \xe2\x80\x9eFocus\xe2\x80\x9d, \xe2\x80\x9eDor\xe2\x80\x9d, _NEWLINE_\xe2\x80\x9eLa noi \xc3\xaen sat\xe2\x80\x9d, \xe2\x80\x9eRing Star\xe2\x80\x9d \xc8\x99.a.. De asemenea, va fi lansat \xc8\x99i un proiect muzical -_NEWLINE_TOP 10 MOLDOVA. TVMI reprezint\xc4\x83 o modalitate excelent\xc4\x83 de a comunica cu moldovenii de peste hotare \xc8\x99i de a prezenta realiz\xc4\x83rile acestora. \xc3\x8en acest sens nu va \xc3\xaent\xc3\xa2rzia s\xc4\x83 apar\xc4\x83 proiectul \xe2\x80\x9eCompatrio\xc8\x9bii\xe2\x80\x9d. Compania public\xc4\x83 \xe2\x80\x9eTeleradio Moldova\xe2\x80\x9d \xc8\x99i-a propus s\xc4\x83 creeze o echip\xc4\x83 energic\xc4\x83 \xc8\x99i unit\xc4\x83, care nu va renun\xc8\x9ba la nici un detaliu ce ar consolida imaginea Moldovei peste hotare. \xe2\x80\x9eCu TV Moldova Interna\xc8\x9bional te sim\xc8\x9bi acas\xc4\x83!\xe2\x80\x9d Astfel sun\xc4\x83 motto-ul proiectului televizat cu marca TVMI.'